మిజోరం క్రికెట్ జట్టు

మిజోరం క్రికెట్ జట్టు భారత దేశీయ పోటీలలో మిజోరాం రాష్ట్రానికి ప్రాతినిధ్యం వహించే క్రికెట్ జట్టు. 2018 జూలైలో , భారత క్రికెట్ నియంత్రణ మండలి (BCCI) రంజీ ట్రోఫీ, విజయ్ హజారే ట్రోఫీతో సహా 2018–19 సీజన్ కోసం దేశీయ టోర్నమెంట్‌లలో పాల్గొనే తొమ్మిది కొత్త జట్లలో ఒకటిగా ఈ జట్టును ప్రకటించింది.    అయితే, రంజీ ట్రోఫీలో జట్టును చేర్చే నిర్ణయాన్ని తెలంగాణ క్రికెట్ అసోసియేషన్ ప్రశ్నిస్తూ, పోటీలో జట్టు పాల్గొనడానికి అర్హత ప్రమాణాలు ఉండాలని పేర్కొంది. 

2018 సెప్టెంబరులో వారు 2018-19 విజయ్ హజారే ట్రోఫీలో తమ ఓపెనింగ్ మ్యాచ్‌లో అరుణాచల్ ప్రదేశ్ చేతిలో 4 వికెట్ల తేడాతో ఓడిపోయారు.   విజయ్ హజారే ట్రోఫీలో వారి మొదటి సీజన్‌లో, వారు తమ ఎనిమిది మ్యాచ్‌లలో ఒక విజయం, ఆరు ఓటములతో ప్లేట్ గ్రూప్‌లో ఎనిమిదో స్థానంలో నిలిచారు. ఒక మ్యాచ్ ఫలితం లేకుండా ముగిసింది.  తరువార్ కోహ్లి 373 పరుగులతో అత్యధిక పరుగుల స్కోరర్‌గా నిలిచాడు. ఎనిమిది వికెట్లతో జట్టుకు అత్యధిక వికెట్లు తీసిన బౌలర్‌గా నిలిచాడు. 

2018 నవంబరులో 2018-19 రంజీ ట్రోఫీలో తమ తొలి మ్యాచ్‌లో, వారు నాగాలాండ్‌తో ఇన్నింగ్స్ 333 పరుగుల తేడాతో ఓడిపోయారు.   రంజీ ట్రోఫీలో అరంగేట్రం చేసిన జట్టుకు ఇది అతిపెద్ద ఓటమి.  2018–19 టోర్నమెంటులో ఆడిన ఎనిమిది మ్యాచ్‌లలో ఒక్క గెలుపూ లేకుండా, పట్టికలో చివరి, తొమ్మిదవ స్థానంలో ముగించారు. 

2019 మార్చిలో, మిజోరం 2018–19 సయ్యద్ ముస్తాక్ అలీ ట్రోఫీ గ్రూప్ D లో ఏడు మ్యాచ్‌లలో ఒక్కదానిలో కూడా గెలుపొందకుండా చివరి స్థానంలో నిలిచింది.  తరువార్ కోహ్లి 222 పరుగులతో టోర్నమెంట్‌లో జట్టు తరపున అత్యధిక పరుగుల స్కోరర్‌గా నిలిచాడు. సినాన్ ఖదీర్ ఏడు ఔట్‌లతో అత్యధిక వికెట్లు తీసిన బౌలర్‌గా నిలిచాడు.

స్క్వాడ్ 

2023 జనవరి 17  నాటికి నవీకరించబడింది

మూలాలు 

భారతదేశం లోని దేశీయ క్రికెట్ జట్లు